Kostol Svätej rodiny (Bratislava)

Kostol Svätej rodiny je nový rímskokatolícky farský kostol v Bratislave, v mestskej časti Petržalka. Kostol pre svoje bohoslužby využíva aj gréckokatolícka, farnosť Bratislava – Petržalka. Výstavba Plocha cirkevného areálu: 1,7215 ha Z toho: 1. stavba - farská časť (kostol, farská správa a pastoračné centrum, ihriská, parkoviská): 1,2970 ha Zastavaná plocha: 1 108,50 m² Úžitková plocha - prízemie: 996,28 m² Úžitková plocha - poschodie: 151,76 m² Počet miest na sedenie v kostole: 528 osôb Začiatok výstavby: júl 2001 Kostol bol dokončený v roku 2003, posvätený v roku 2005 Autorom architektonického návrhu je architekt Ivan Kolenič Poloha Kostol sa nachádza pri Chorvátskom ramene, v blízkosti komplexu budov Technopol. Nachádza sa na priestranstve, na ktorom pápež Ján Pavol II. odslúžil svätú omšu v roku 2003 a toto priestranstvo sa volá Námestie Jána Pavla II. Významné udalosti V roku 2003 kostol navštívil Ján Pavol II., ktorý odslúžil omšu pod holým nebom na priestranstve pred kostolom. Omše sa zúčastnilo vyše 250 tis. veriacich zo Slovenska i z okolitých krajín. V roku 2005 sa na tom istom mieste konalo vyvrcholenie Tretieho celoslovenského eucharistického kongresu, svätú omšu celebroval kardinál Jozef Tomko. 30. septembra 2017 Angelo kardinál Amato SDB na priestranstve pred kostolom v mene pápeža Františka blahorečil don Titusa Zemana. Referencie Iné projekty Commons ponúka multimediálne súbory na tému Kostol Svätej rodiny (Bratislava) Externé odkazy Farnosť Svätej Rodiny Archivované 2007-10-27 na Wayback Machine stránka miništrantov farnosti Svätej Rodiny Archivované 2009-09-08 na Wayback Machine Odhalili sochu pápeža Jána Pavla II.